আবুল হোসেন সবুজ, মাধবপুর থেকে ॥ গত ৩ দিনের টানা বর্ষনে মাধবপুর উপজেলার বিভিন্ন এলাকায় প্রায় ২শ একর জমির শাকসবজির ব্যাপক ক্ষতি হয়েছে। উপজেলা কৃষি অফিস সূত্র জানায়, টানা বর্ষনে উপজেলার শাহজাহানপুর, বহরা, জগদীশপুর, চৌমহনী, সহ বিভিন্ন এলাকার মূলা, লাউ, শসা, করলা, ইত্যাদি শাকসবজির ব্যাপক ক্ষতি হয়েছে। প্রাথমিকভাবে ক্ষতির পরিমাণ প্রায় ২শ একর নির্ণয় করা হয়েছে। বুকভরা আশা নিয়ে কৃষকরা জমিতে শাক সবজি আবাদ করেছিল। কিন্তু টানা ক দিনের বৃষ্টির কারনে কৃষকদের উৎপাদিত শাক সবজি বিনষ্ট হওয়ায় তারা দিশেহারা হয়ে পড়েছে। শাহজাহানপুর ইউনিয়নের মুলা চাষী রফিক মিয়া জানান, আগাম জাতের মুলা চাষ করে অনেকেই আশার আলো দেখেছিল। কিন্তু বৃষ্টিতে সে আশা ধুলিস্যাত হয়ে যায়। এতে করে কৃষকদের মধ্যে চরম হতাশা ...